EkBass/fiwiki-20250220-pages-articles huggingface dataset:
Rata-SM kausi 2011

Rata-SM-kausi 2011 alkoi Mad-Croc Racella Loimaalta 21.–22.5.2011 ja päättyi Ahvenistolla ajettuun finaaliviikonloppuun 9.–10.9.2011. Sarjan nimestä huolimatta yhdelläkään luokalla ei ollut kaudella 2011 SM-arvoa. Formula Ford oli arvoltaan ”Suomen Juniorimestaruus”http://www.autourheilu.fi/30026.aspx (SJM). Muissa luokissa ajettiin Cup-tason pisteistä. Lisäksi täyteluokkina ajettiin mm. Legends Trophy ja V1600 Cup. == Kalenteri == Kaudella 2011 ajettiin neljä osakilpailua. Lisäksi Rata-SM järjesti Virossa viidennen kilpailun, jossa ajoi osa täyteluokista. Aika Kilpailun nimi Rata Lähtöjä 21.–22. toukokuuta 2011 Mad-Croc Race Alastaron moottorirata 3 11.–12. kesäkuuta 2011 Ahveniston Vauhtipäivät Ahveniston moottorirata 2 9.–10. heinäkuuta 2011 Summer Race ‘11 Audru ringrada Ei SJM 6.–7. elokuuta 2011 Rata-SM Kemora Kemora 3 9.–10. syyskuuta 2011 Citizen Race Weekend Ahveniston moottorirata 2 == Tallit ja kuljettajat == # Kuljettaja Talli Runko Moottori 1 Antti Buri LMS Racing Mygale SJ08 Duratec 3 Miikka Mäkelä Mäkelä Racing Team Mtec Fd10 Duratec 4 Markus Ollila HMH-Racing Mtec Fd09 Duratec 5 Ville Kivinen Turku Karting Racing Team Van Diemen LA09 Duratec 7 Kristian Laine Turku Karting Racing Team Van Diemen RF02 Zetec 8 Per Stenius s2i Motorsport Van Diemen RF02 Zetec 9 Milla Mäkelä Mäkelä Racing Team Mtec Fd09 Duratec 11 Kristian Turpeinen Team Söderman Van Diemen RF Zetec 14 Nanci Ristla Mäkelä Racing Team Van Diemen RF00 Zetec 16 Laura Koivuluoma LMS Racing Mygale SJ08 Duratec 18 Matias Köykkä LMS Racing Mygale SJ08 Duratec 31 Atte Lehtonen Rally Drive Finland Juno JA2010 Duratec ==Tulokset== Sijoitus Kuljettaja ALA 1 ALA 2 ALA 3 AH1 1 AH1 2 KEM 1 KEM 2 KEM 3 AH2 1 AH2 2 Pisteet 1\. Kristian Laine 1. 3. 4. 4. 4. 5. 4. 5. 121 2\. Antti Buri 1. 1. 1. 3. 1. 116 3\. Ville Kivinen DNF DNF 5. 2. 2. 2. 1. 3. 113 4\. Miikka Mäkelä DNF DNF 1. DNF 3. 3. 2. 2. 97 5\. Markus Ollila 2. 2. 3. 3. DNF 4. DNF 8. 92 6\. Kristian Turpeinen 6. 6. 6. 6. 5. 8. 5. 6. 86 7\. Laura Koivuluoma 5. 4. 8. 5. DNF 6. DNF 4. 72 8\. Atte Lehtonen 8. 5. 10. 9. 7. 7. 6. DNF 56 9\. Milla Mäkelä 6. 7. 9. 8. DNS 10. 8. 7. 49 10\. Matias Köykkä DQ 1. 2. 45 11\. Per Stenius DNS 8. 11. 7. 6. 9. 6. 9. 43 12\. Nanci Ristla DNF 8. 6 Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Sarjan ulkopuoliset vieraskuljettajat Harri Suoninen 4. DNF 7. Tommi Leinonen 7. DNF DNS === Pistejärjestelmä === Pisteet jaettiin SJM-sarjassa 12 parhaalle seuraavasti: 25-20-16-14-12-10-8-6-4-3-2-1. Sijoitus 1. 2. 3. 4. 5. 6. 7. 8. 9. 10. 11. 12. Pisteet 25 20 16 14 12 10 8 6 4 3 2 1 ==Lähteet== Luokka:Vuoden 2011 moottoriurheilu Luokka:Rata-SM (rata-autoilu)
Pablo Gomez-Marttila

Pablo Gomez-Marttila (s. 9. lokakuuta 1988 Barcelona, Espanja) on suomalainen jalkapalloilija, joka pelaa nykyään Someron Voiman edustusjoukkueessa. Hän on pelipaikaltaan puolustava keskikenttäpelaaja. Gomez-Marttila on PK-35:n kasvatti. Hän edusti Veikkausliigassa pelannutta FC Inter Turkua kausina 2009–2010 yhdentoista sarjaottelun verran. Ensiesiintymisensä pääsarjatasolla Gomez-Marttila teki 17. lokakuuta 2009 Interin kohdatessa vierasottelussa FC Lahden. Gomez-Marttila on edustanut Suomea poikamaajoukkuetasolla.http://www.miestenykkonen.fi/taustasivut/artikkeliarkisto/?num=13742 ==Lähteet== Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
... ja Helena soittaa

...ja Helena soittaa on Aino Räsäsen vuonna 1950 Kariston kustantamana ilmestynyt romaani. Se on Helena-sarjassa jatkoa ensimmäiselle Helena- romaanille Soita minulle, Helena! (1945). Lasse Pöysti on ohjannut romaanin pohjalta elokuvan ...ja Helena soittaa, joka sai ensi-iltansa vuonna 1952. Luokka:Suomalaiset romaanit Luokka:Vuoden 1950 kirjat
Ranskan avoin tennisturnaus 2011 – naisten kaksinpeli

Li Na voitti loppuottelussa puolustavan mestarin Francesca Schiavonen lukemin 6–4, 7–6 (0). Hänestä tuli ensimmäinen kiinalainen ja myös aasialainen Grand Slam -turnauksen voittaja kaksinpelissä. ==Sijoitetut pelaajat== # Caroline Wozniacki (3. kierros) # Kim Clijsters (2. kierros) # Vera Zvonarjova (4. kierros) # Viktoryja Azarenka (puolivälierät) # Francesca Schiavone (loppuottelu) # Li Na (mestari) # Marija Šarapova (välierät) # Samantha Stosur (3. kierros) # Petra Kvitová (4. kierros) # Jelena Janković (4. kierros) # Marion Bartoli (välierät) # Agnieszka Radwańska (4. kierros) # Svetlana Kuznetsova (puolivälierät) # Anastasija Pavljutšenkova (puolivälierät) # Andrea Petkovic (puolivälierät) # Kaia Kanepi (3. kierros) 17. Julia Görges (3. kierros) 18. Flavia Pennetta (1. kierros) 19. Shahar Pe'er (1. kierros) 20. Ana Ivanović (1. kierros) 21. Yanina Wickmayer (3. kierros) 22. Dominika Cibulková (1. kierros) 23. ~~Alisa Kleibanova~~ (vetäytyi) 24. Jarmila Gajdošová (3. kierros) 25. Marija Kirilenko (4. kierros) 26. Nadja Petrova (1. kierros) 27. Alexandra Dulgheru (2. kierros) 28. Daniela Hantuchová (4. kierros) 29. Peng Shuai (3. kierros) 30. Roberta Vinci (3. kierros) 31. Klára Zakopalová (1. kierros) 32. Tsvetana Pironkova (2. kierros) ==Kaavio== ===Avain=== * Q = karsinnoista * WC = villi kortti * LL = Lucky Loser * PR = suojattu ranking * l. = luovutusvoitto ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Naisten kaavio === Viitteet === Luokka:Ranskan avoin tennisturnaus 2011
Ranskan avoin tennisturnaus 2011 – miesten kaksinpeli

Puolustava mestari Rafael Nadal voitti turnauksen. Loppuottelussa hän kukisti Roger Federerin. Nadal otti turnauksessa jo kuudennen Ranskan avointen mestaruutensa, jolla nousi Björn Borgin rinnalle voittojen määrässä. ==Sijoitetut pelaajat== # Rafael Nadal (mestari) # Novak Đoković (välierät) # Roger Federer (loppuottelu) # Andy Murray (välierät) # Robin Söderling (puolivälierät) # Tomáš Berdych (1. kierros) # David Ferrer (4. kierros) # Jürgen Melzer (2. kierros) # Gaël Monfils (puolivälierät) # Mardy Fish (3. kierros) # Nicolás Almagro (1. kierros) # Mihail Južnyi (3. kierros) # Richard Gasquet (4. kierros) # Stanislas Wawrinka (4. kierros) # Viktor Troicki (4. kierros) # Fernando Verdasco (3. kierros) 17. Jo-Wilfried Tsonga (3. kierros) 18. Gilles Simon (4. kierros) 19. Marin Čilić (1. kierros) 20. Florian Mayer (2. kierros) 21. Aleksandr Dolgopolov (3. kierros) 22. Michaël Llodra (1. kierros) 23. Thomaz Bellucci (3. kierros) 24. Sam Querrey (2. kierros) 25. Juan Martín del Potro (3. kierros) 26. Milos Raonic (1. kierros) 27. Marcos Baghdatis (2. kierros) 28. Nikolai Davydenko (2. kierros) 29. Janko Tipsarević (3. kierros) 30. Guillermo García-López (3. kierros) 31. Serhi Stah’ovskyi (3. kierros) 32. Kevin Anderson (2. kierros) ==Kaavio== ===Avain=== * Q = karsinnoista * WC = villi kortti * LL = Lucky Loser * PR = suojattu ranking * l. = luovutusvoitto ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== Rolandgarros.com: Miesten kaavio == Lähteet == Luokka:Ranskan avoin tennisturnaus 2011
Postileima

Postileima on postilaitoksen käyttämä merkintä, jolla postilähetykseen kiinnitetty postimerkki mitätöidään. Postileimasta ilmenevät yleensä postituspäivä ja -aika sekä postituspaikka. Postileima voidaan lyödä lähetykseen käsin (käsileimasimella tai ketjuleimasimella) tai koneellisesti. Leima osoittaa, että postimerkit on käytetty kuljetusmaksuksi. ==Taustaa== Ensimmäinen postileima otettiin käyttöön Englannissa vuonna 1661. 1800- ja 1900-luvulla postilähetykseen saatettiin lyödä useita leimoja sen kulkureitillä ja lähetys leimattiin myös saapumispaikassa. Leima voi myös osoittaa, että lähetys on kulkenut esimerkiksi ilmalaiva- tai helikopterikuljetuksessa. Postileimasimessa käytetään yleensä mustaa mustetta, jotta se erottuu postimerkistä. Erikoisleimoissa on käytetty myös esimerkiksi punaista mustetta. Postileiman osoittama lähetyspäivä on virallinen tieto lähetyspäivästä, ja merkintä ratkaisee silloin kun hakemus tai muu asiakirja on postitettava viimeistään tiettynä päivänä. Aikaisemmin suomalaisissa postileimasimissa luki postitoimipaikan nimi (esimerkiksi "Helsinki 25 · Helsingfors 25"), mutta nykyisin leimasimissa on postinumero ja paikannimi. Leiman kieli määräytyy paikkakunnan kieliolojen mukaan. Niin kutsuttu filateelinen leimaus tarkoittaa, että leima kohdistetaan postimerkkeihin Postin leimausohjeen mukaisesti. Postileimat muodostavat filateliassa oman keräilykohteensa, ja ne kuuluvat postihistorian alaan. Hyvälaatuinen tai harvinainen postileima voi kasvattaa postimerkin arvoa, tai kohteen arvo muodostuu ainoastaan leimasta. Postin lajittelukeskuksissa postilähetyksiä leimataan yhä harvemmin. Vuonna 2016 arvioitiin, että postimerkein varustetuista lähetyksistä vain 10–20 % saa postileiman, jolla postimerkki osoitetaan käytetyksi. ==Erikoisleimat== Suomessa Posti julkaisi vuosittain kymmenkunta erikoisleimaa, joita käytettiin lyhyen aikaa suurtapahtumien yhteydessä, ja uusien postimerkkien ilmestymispäivänä käytetään merkkikohtaista erikoisleimaa (ensipäiväleima). Erikoisleimat ovat yleensä koristeellisempia kuin tavalliset postileimat, ja niissä käytetään kuva- aiheita. Lisäksi matkailukohteissa voidaan käyttää pysyvästi kuvaleimaa.Suomen Posti on päättänyt lakkauttaa kaikki erikoisleimat alkaen 31.5.2023, ja ainoastaan Joulupukin pääpostin erikoisleima Rovaniemellä jää käyttöön. ==Frankeeraus== Frankeerauksella tarkoitetaan tehtävää postimaksuarvon osoittavan leiman tekemistä frankeerauskoneella. Frankeerausta käyttävät paljon postia lähettävät yritykset. Frankeerauskoneeseen ladataan tietty määrä maksua. Postihistorian käsitteitä , Postihistoriallinen yhdistys ry ==Lähteet== ==Kirjallisuutta== * Fager, T.: Suomen erikoisleimat 1920–1993. Pyhäsalmi, 2005. * Heimo, P.: Suomen telaleimat. Suomen Filatelistiliitto. Lahti, 1986. * * ==Aiheesta muualla== * Postihistoriallinen Yhdistys ry. * Leimatietoa: Mikä on erikoisleima? (Posti Oy.) * Leimaselain — erikoisleimoja. (Posti Oy.) * Postin leimausohje. Luokka:Postimerkkeily Luokka:Postiliikenne
Tora Bora

Tora Bora () on luolakompleksi Safed Koh -vuoristossa itäisessä Afganistanissa, noin 50 kilometriä Khaibarsolasta länteen. Tora Borassa ja sitä ympäröivässä vuoristossa on veden kalkkikiveen uurtamia luolia. Osama bin Ladenin tiedettiin käyttäneen henkilökohtaista omaisuuttaan niiden laajentamiseen ja varustamiseen suuriksi bunkkereiksi, joihin rakennettiin ilmanvaihto, keittiöt ja oleskelutiloja. Yhdysvaltojen vuonna 2001 suorittaman Afganistanin valtauksen aikana luolasto oli yksi Talibanin ja al-Qaidan tukikohdista. Tora Boraan tehtiin aseellinen isku saman vuoden joulukuussa, kun al-Qaida-johtaja Osama bin Ladenin epäiltiin oleskelevan siellä. ==Lähteet== Luokka:Afganistanin maantiede Luokka:Afganistanin historia
Kadiatou Camara

Kadiatou Camara (s. 4. toukokuuta 1981) on malilainen entinen yleisurheilija, joka kilpaili pikajuoksussa ja pituushypyssä. Hän edusti seuratasolla ranskalaista Haute Bretagne Athlétismea. Camara osallistui olympialaisiin ensimmäistä kertaa Sydneyssä 2000, jossa hän oli 100 metrin matkalla alkueränsä kuudes ja putosi. Hän putosi samalla matkalla ensimmäisellä kierroksella myös Edmontonin MM-kisoissa 2001. Camara kilpaili vuoden 2002 Afrikan-mestaruuskilpailuissa 100 metrin juoksussa, jossa hän putosi alkuerissä ja pituushyppyyn, jossa hän sijoittui seitsemänneksi. Hän pääsi 100 metrillä puolivälieriin MM-kisoissa 2003. Camara juoksi tuolloin 11,73 sekuntia. Camara voitti Afrikan-mestaruuskilpailuista 2004 hopeaa 200 metriltä jäätyään vain neljän sekunnin sadasosan päähän kilpailun voittaneesta eteläafrikkalaisesta Gerardine Pillaysta. Hän oli samana vuonna maansa lipunkantaja Ateenan olympialaisten avajaisissa. Camara oli kyseisissä kisoissa 200 metrin matkalla alkueränsä kuudes ja putosi. Hän sijoittui Bambousissa pidetyissä Afrikan-mestaruuskilpailuissa 2006 100 metrillä kuudenneksi ja 200 metrillä neljänneksi, mutta jäi 200 metrin kilpailussa alkueriin MM-kisoissa 2007. Camara sai vuoden 2008 Afrikan- mestaruuskilpailuissa 200 metriltä hopeaa silloisella maansa ennätysajalla 22,70 sekuntia. Hän hävisi jälleen niukasti eteläafrikkalaiselle, sillä Isabel Le Roux peittosi hänet sekunnin sadasosan erolla. Camara pääsi Pekingin olympialaisissa samana vuonna kyseisellä matkalla puolivälieriin saakka. == Ennätykset == Lähde: IAAF * 100 m: 11,39 s (2008) * 200 m: 22,70 (2008) * Pituushyppy: 653 cm (2003) * 60 m (sisäradat): 7,35 s (2003) == Lähteet == Luokka:Malilaiset pikajuoksijat Luokka:Malilaiset pituushyppääjät Luokka:Vuonna 1981 syntyneet Luokka:Elävät henkilöt
The Fall (albumi)

The Fall on brittiläisen alternative bändin Gorillazin neljäs albumi. Levy julkaistiin 25. marraskuuta 2010 "ilmaiseksi" ladattavana Gorillazin omilla sivuilla, vain bändin Sub-Division fan clubiin kuuluville. Levynä se julkaistiin 18. huhtikuuta 2011. Koko albumi nauhoitettiin Damon Albarnin Apple iPadilla Escape to Plastic Beach World Tour -kiertueen Amerikan osion aikana lokakuussa 2010 ja Stephen Sedgwik miksasi sen myöhemmin Englannissa. Albumilla on vähemmän vierailevia artisteja, kuin Gorillazin levyillä on totuttu kuulemaan, mutta ”HillBilly Man”issa kitaraa soittaa Mick Jones, "Aspen Forest" bassoa Paul Simonon ja Bobby Womack laulaa säveltämänsä "Bobby in Phoenix"in. == Kappaleet == # # # # # # # # # # # # # # # == Arviot == * Allmusic: Allmusic review * Entertainment Weekly: B–Entertainment Weekly * Metacritic: 67/100Metacritic * Soundi: == Lähteet == Luokka:Gorillazin albumit Luokka:Vuoden 2010 albumit
Warren Weaver

Warren Weaver (17. heinäkuuta 1894 Reedsburg, Wisconsin, Yhdysvallat – 24. marraskuuta 1978 New Milford, Connecticut)Warren Weaver oli yhdysvaltalainen matemaatikko ja konekääntämisen uranuurtaja. Weaver opiskeli Wisconsinin yliopistossa. Ensimmäisen maailmansodan aikana hän palveli Yhdysvaltain ilmajoukoissa. Sodan jälkeen hän suoritti Wisconsinissa tohtorintutkinnon vuonna 1921 ja opetti siellä matematiikkaa vuosina 1920–1932. Tutkimustyönsä ohella Weaver hoiti useita luottamustehtäviä mm. Rockefeller-säätiössä, Sloan–Kettering-instituutissa ja Amerikan tieteenedistämisseurassa. Weaverin keskeisiin tutkimusaloihin kuuluivat todennäköisyys, informaatioteoria ja tilastotiede. Yhdessä Claude Shannonin kanssa hän kehitti viestinnän matemaattista teoriaa. He julkaisivat klassisen teoksensa The Mathematical Theory of Communication vuonna 1949. Weaver kehitteli myös konekääntämisen teoriaa: digitaalisilla tietokoneilla voitaisiin kääntää tekstiä luonnollisesta kielestä toiseen. Weaver oli myös käännöstutkimuksen edelläkävijä. Hän keräili Liisan seikkailut ihmemaassa -romaanin käännöksiä ja tarkasteli tutkielmassaan Alice in many tongues: The translations of Alice in Wonderland (1964) käännösten historiaa sekä pyrki vertailemaan eri käännösmenetelmiä tieteellisesti. ==Teoksia== * * * == Lähteet == ==Kirjallisuutta== * ==Aiheesta muualla== * Weaver, Warren: Recent Contributions to the Mathematical Theory of Communication (1949) * O’Sullivan, Emer: Warren Weaver’s Alice in Many Tongues: A Critical Appraisal (2015) Luokka:Yhdysvaltalaiset matemaatikot Luokka:Yhdysvaltalaiset tilastotieteilijät Luokka:Vuonna 1894 syntyneet Luokka:Vuonna 1978 kuolleet
Äiti synnyinmaa

__NOTOC__ thumb|200px|Äiti synnyinmaa -monumentti. Äiti synnyinmaa (, ) on Venäjän suurin patsas Volgogradin kaupungin keskustan vieressä sijaitsevan Mamajevin kurgaani -kukkulan päällä. Patsaan rakentaminen alkoi vuonna 1959 ja se valmistui vuonna 1967. Äiti synnyinmaa oli vuoteen 1989 asti maailman korkein patsas, kun jalustaa ei lasketa. Patsas tunnetaan myös nimillä Äitimaa, Äiti Venäjä ja Mamajevin muistomerkki. Patsas pystytettiin toisen maailmansodan aikana käydyn Stalingradin taistelun aikana kuolleiden muistolle. Patsaan kuvanveistäjinä olivat Jevgeni Vutšetitš ja useat muut taiteilijat, ja teknisen suunnittelun teki Nikolai Nikitin. Yöllä patsas valaistaan valonheittimillä. == Rakenne == Patsas on sisältä ontto ja painaa noin 8 000 tonnia (betoni 5 500 tonnia ja teräsrakenteet 2 400 tonnia, lisäksi muut rakennusaineet) ja pelkkä miekka 14 tonnia. Patsaan naishahmon korkeus on 52 metriä, miekan 33 metriä ja veistososuuden kokonaiskorkeus siten 85 metriä. Jalustan korkeus on 2 metriä, joten kokonaiskorkeus maanpinnasta on 87 metriä. Perustusten korkeus on 16 metriä, mutta niistä suurin osa on maanpinnan alla näkymättömissä. Patsasta ei ole varsinaisesti kiinnitetty perustuksiin, vaan se pysyy niiden päällä pystyssä omalla painollaan. Patsasta alettiin entistää vuonna 2010. Volgogradin alueen lipussa ja vaakunassa esiintyy Äiti synnyinmaa -patsas. Äiti Venäjä on Venäjän kansallishenkilöitymä. Tiedosto:Vladimir Putin 22 February 2000-4.jpg| Vladimir Putin vierailemassa Äiti synnyinmaa -monumentilla. Tiedosto:RR5011-0005R PL 50-летие Победы на Волге.gif| Äiti synnyinmaa kuvattuna kolikkoon. ==Katso myös== * Sosialistinen realismi * Äiti synnyinmaa (Kiova) * Äiti Armenia == Lähteet == == Aiheesta muualla == Luokka:Kansallishenkilöitymät Luokka:Venäjän muistomerkit Luokka:Volgogradin rakennukset ja rakennelmat Luokka:Venäjän patsaat ja veistokset
Espanjan mielenosoitukset 2011

Espanjan mielenosoitukset toukokuussa 2011 (15-M-liike, espanjalainen vallankumous tai Indignados) on ketju mielenosoituksia lähes seitsemässäkymmenessä espanjalaisessa kaupungissa. Espanjalaiset ovat kokoontuneet mielenosoituksiin muuallakin Euroopan kaupungeissa, myös Helsingissä.¡Democracia Real Ya! #spanishrevolution en Helsinki, Youtube-video Helsingistä Maaliskuun 15. päivänä alkaneissa protesteissa vaaditaan radikaalia muutosta Espanjan politiikkaan. Liike vastustaa korruptiota eikä tunnusta mitään puoluetta edustajakseen. Nuorten työttömyys on yksi mielenosoittajien suuttumuksen aiheista. Nuoren polven aktiivit osallistuvat myös verkkokeskusteluihin (mm. ’Todelliseen demokratia heti’, ’Nuoriso vailla tulevaisuutta’ ja ’Jätä äänestämättä’). Liikkeen yhteydessä mainitaan Stéphane Hesselin Indignez-vous!A Resistance Hero Fires Up the French The New York Times 9.3.2011. Viitattu 21.5.2011.http://other-news.info/index.php?p=3780 ==Lähteet== ==Aiheesta muualla== *Espanjan kansalaisprotesti on jättänyt puoluepamput varjoonsa Yle Uutiset / Ulkomaat 22.5.2011 *Uutisjuttuja: Nuoriso osoittaa mieltään Espanjassa YLE Areenan video 20.5.2011 *Espanjalaiset osoittavat mieltään työttömyyttä ja politiikkoja vastaan Yle Uutiset,Ulkomaat 19.5.2011 *15Mpedia Luokka:Vuoden 2011 mielenosoitukset ja levottomuudet Luokka:Espanjan historia
Christina Grimmie

Christina Victoria Grimmie (12. maaliskuuta 1994 Marlton, New Jersey, Yhdysvallat – 10. kesäkuuta 2016 Orlando, Florida, Yhdysvallat) oli yhdysvaltalainen laulaja. Grimmie tuli alun perin tunnetuksi YouTube- videopalvelussa, jonne hän latasi lauluvideoita tunnettujen musiikkikappaleiden omista cover-versioistaan. Vuonna 2014 Grimmie osallistui The Voice -laulukilpailuun, jossa hän sijoittui kolmanneksi. Grimmie kuoli ampumavälikohtauksessa Floridassa 10. kesäkuuta 2016. == Ura == Christina Grimmien ura käynnistyi vuonna 2009, jolloin 15-vuotias Grimmie latasi zeldaxlove64-nimimerkillä ensimmäiset lauluvideonsa YouTubeen. Hän esitti YouTubessa cover-kappaleita monilta suosituilta artisteilta, kuten Miley Cyrusilta, Justin Bieberiltä ja Katy Perryltä. Hän teki myös yhteistyötä muiden YouTuben laulajien kanssa. Grimmie sai vuonna 2010 managerikseen laulaja Selena Gomezin isäpuolen Brian Teefeyn ja pääsi sittemmin lämmittelijäksi Gomezin kiertueille. Grimmien esikois-EP Find Me julkaistiin vuonna 2011, ja sen kappaleesta ”Advice” ilmestyi samana vuonna musiikkivideo. Hänen ensimmäinen studioalbuminsa With Love julkaistiin vuonna 2013. Vuonna 2014 Grimmie osallistui yhdysvaltalaisen The Voice -laulukilpailun kuudennelle tuotantokaudelle ja sijoittui kolmanneksi. Kilpailussa hänen mentorinaan toimi Adam Levine. Grimmie esiintyi Suomessa, Helsingin Nosturissa 26. tammikuuta 2015. Grimmie sai vuonna 2016 postuumisti Teen Choice -palkinnon ”Choice Music Web Star” -kategoriassa. Kesällä 2017 julkaistiin vielä postuumi albumi All Is Vanity. == Kuolema == 10\. kesäkuuta 2016 Grimmie oli konsertoimassa Orlandossa Floridassa. Esityksen jälkeen nimikirjoitusten jaon aikana häntä ammuttiin kolmesti, ja hän kuoli vammoihinsa sairaalassa. Surmaaja, 27-vuotias Kevin James Loibl, ampui tilanteessa myös itsensä. Poliisin mukaan ampuja oli valinnut Grimmien tietoisesti kohteekseen, mutta heillä ei uskota olleen yhteyksiä toisiinsa. == Lähteet == Luokka:Yhdysvaltalaiset laulajat Luokka:Yhdysvaltalaiset henkirikosten uhrit Luokka:Vuonna 1994 syntyneet Luokka:Vuonna 2016 kuolleet
Kristilliset symbolit

Kristilliset symbolit ilmaisevat kristinuskon oppia. Monet symboleista on lainattu muista kulttuureista ja mytologioista, kuten juutalaisuudesta tai antiikin mytologiasta ja niille on keksitty osittain tai kokonaan uusi merkitys. Symboliikkaa esiintyy monessa kristillisessä yhteydessä, esimerkiksi sakramenteissä kuten kasteessa, liturgiassa ja rakennuksissa. == Tärkeimpiä symboleja == === Risti ja krusifiksi === Risti on kristinuskon tunnetuin symboli. Symbolin käytön perustana kristinuskossa on Jeesuksen ristiinnaulitseminen ja se symboloi tavallisesti syntien sovitusta Jeesuksen ristiinnaulitsemisen yhteydessä. Aiemmin risti oli symbolina monilla pakanakulttuureilla muun muassa taikamerkkinä. Ristin tavallisin muoto on tyhjä latinalainen risti. Heraldiikassa ja taiteellisessa käytössä esiintyy myös monia muita tyyppejä. Latinalaisen ristin ohella yksi käytetyimmistä muodoista on krusifiksi, johon on kuvattu Jeesus ristiinnaulittuna. Krusifikseihin liittyy usein myös teksti INRI. === Iktys === Iktys, Ikhtys tai Ichthys on uskontunnustus ja varhaisin tunnettu kristillinen symboli archive.org. Kyseessä on akronyymi, joka koostuu kreikan kielen kirjaimista Ἰησοῦς Χριστὸς Θεοῦ Υἱὸς Σωτήρ, latinalaisin kirjaimin Iēsūs Khristos Theū (H)yios Sōtēr eli suomeksi Jeesus Kristus Jumalan Poika Pelastaja. Sanojen ensimmäiset kirjaimet muodostavat yhdessä sanan Iktys, kala, jonka vuoksi symboli esittää kalaa. === Kirjainyhdistelmät === Kristus-monogrammi, myös XP- monogrammi, on monogrammi, jossa yhdistyvät kreikan kirjaimet Khii (χ) ja Rhoo (ρ). Kyseiset kirjaimet muodostavat sanan Χριστός (latinalaisittain kʰristos), kristus, kaksi ensimmäistä kirjainta. Symboli tuli suosituksi kun Rooman keisari Konstantinus Suuri valitsi sen sotajoukkojensa symboliksi nähtyään sitä, tai vaihtoehtoisesti ristiä, muistuttavan valoilmiön ja kirjoituksen "Tässä merkissä olet voittava" ennen Mulviuksen sillan taistelua. Hän voitti taistelun. ==== INRI ==== INRI tulee latinan sanoista Iēsus Nazarēnus, Rēx Iūdaeōrum, myös kreikkalaisessa muodossa INBI, tarkoittaen suomeksi Jeesus Nasaretilainen, juutalaisten kuningas, jonka maaherra Pontius Pilatus kirjoitutti Raamatun mukaan Jeesuksen ristin ylle kreikaksi, latinaksi ja hepreaksi. Evankeliumista riippuen kirjoitus saattoi olla myös muodossa Tämä on Jeesus Nasaretilainen, juutalaisten kuningas. Juutalaiset pyysivät häntä poistamaan kirjoituksen tai vaihtamaan sen muotoon, josta ilmenisi juutalaisten käsitys, että Jeesus väitti olevansa kuningas, mitä hän ei tosin suoraan sanonutkaan. Pilatus kieltäytyi siitä. ==== A ja O ==== A ja O eli kreikan A ja Ω (alfa ja oomega) eli ensimmäinen ja viimeinen kirjain symboloivat alkua ja loppua. Sitä käytetään Raamatun Ilmestyskirjassa sekä Jeesukseta että Jumalasta. ==== IHS ==== IHS tai IHC tulee latinan sanoista Iesus Hominum Salvator eli Jeesus, ihmisten pelastaja tai In Hoc Signo eli Tässä merkissä... viitaten keisari Konstantinuksen näkemiin sanoihin ennen Mulviuksen sillan taisteluun. == Katso myös == * Attribuutti (taidehistoria) * Ikoni == Lähteet == == Aiheesta muualla ==
Nuori Voima -palkinto

Nuori Voima -palkinto on Nuoren Voiman Liiton vuosittain myöntämä tunnustuspalkinto ansioituneesta toiminnasta kirjallisuuden ja kulttuurin alalla. Vuonna 2022 palkintosumma oli 500 euroa. Tunnuspalkinnon edeltäjä oli Nuori Voima -lehden Reiman päivän kiertopalkinto, joka myönnettiin nuorekkaasta ja voimallisesta kulttuuriteosta vuosina 1985–1992.http://www.nuorenvoimanliitto.fi/juhlavuosi/1991_2011.html. Viitattu 16.12.2011. ==Palkitut== * 1992: kustantamo Like Kustannus * 1994: kriitikko Pia Ingström * 1995: runoilija J. K. Ihalainen * 1996: lausuja Martti Mäkelä * 1997: Basam Books -kustantamo * 1998: suomentaja Ville Keynäs * 1999: kirjailija Sinikka Nopola * 2000: suomentaja Jukka Mallinen * 2001: kirjallisuuskritiikin verkkolehti Kiiltomato.net * 2002: professori Auli Viikari * 2003: galleristi Leena Kuumola * 2004: toimittaja Nadja Nowak * 2005: antikvariaatinpitäjä Seppo Hiltunen * 2006: runokustantamo Savukeidas Kustannus * 2007: kirjailija, suomentaja ja kustantaja Leevi Lehto * 2008: Toisissa tiloissa -projekti * 2009: runoilija Sirkka Turkka * 2010: teatteriohjaaja ja toimittaja Susanna Kuparinen * 2011: Jyväskylän yliopiston kirjoittamisen maisteriohjelma * 2012: runoilija Hannu Helin * 2013: taidekriitikko Otso Kantokorpi * 2014: kääntäjä Tommi Nuopponen * 2015: lasten lukutaitoa kehittävä Ekapeli * 2016: Kansalliskirjasto * 2017: monikielinen kirjallisuusprojekti Sivuvalo * 2018: toimittaja Johanna Vehkoo ja kuvataiteilija Emmi Nieminen sarjakuvasta Vihan ja inhon internet * 2019: digitaalisen runouden sivusto Nokturno (runoussivusto) * 2020: OI-runozine * 2021: ntamo-kustantamo * 2022: Mervi Kantokorpi elämäntyöstä kirjallisuuskriitikkona * 2023: Noora Dadu työstä käsikirjoittajana, näyttelijänä ja kirjailijana * 2024: Antti Nylén ja Bokeh-julkaisuprojekti ==Lähteet== Luokka:Suomalaiset kirjallisuuspalkinnot
Äiti synnyinmaa (Kiova)

Äiti synnyinmaa (), on suurikokoinen muistomerkki Ukrainan Kiovassa. Vuonna 1981 valmistunut, miekkaa kohottavaa naishahmoa esittävä patsas on jalustoineen 102 metriä korkea ja painaa noin 500 tonnia. Miekka on 16 metriä pitkä ja painaa 9 tonnia. Materiaalina on ruostumaton teräs ja patsas on osa toisen maailmansodan museota. Patsaan vieressä olevassa marmorilaatassa on Neuvostoliiton sankareiden nimet. Laatassa on 11 600 sotilaan ja yli 200 työläisen nimi. Patsaan suunnittelivat Jevgeni Vutšetitš (oli myös Volgogradin Äiti synnyinmaa -monumentin suunnittelijana) ja Vasili Borodai. Patsaan kilvessä oli Neuvostoliiton vaakuna elokuuhun 2023 asti, jolloin se korvattiin Ukrainan vaakunalla. Samalla on ehdotettu muistomerkin nimen muuttamista Äiti Ukrainaksi (); virallisesti nimeä ei kuitenkaan ole vielä muutettu. == Katso myös == * Sosialistinen realismi * Äiti synnyinmaa (Volgograd) * Äiti Armenia == Lähteet == == Aiheesta muualla == Luokka:Muistomerkit Luokka:Kiovan rakennukset ja rakennelmat Luokka:Kiovan nähtävyydet Luokka:Petšerskin piiri
Burg Eltz

Burg Eltz on keskiaikainen linna Mosel-joen varrella Koblenzin ja Trierin välissä. Linnan rakentaminen saatiin valmiiksi vuonna 1157. Linnaan on lisätty vuosisatojen saatossa monia uusia osia hallitsijasukujen vaihduttua. Linnasta on noin 150 kilometriä Frankfurt am Mainin keskustaan. ==Lähteet== *http://www.burg-eltz.de Luokka:Saksan linnat Luokka:Rheinland-Pfalz
Miss Farkku-Suomi (elokuva)

Miss Farkku-Suomi on Matti Kinnusen ohjaama ja käsikirjoittama nuorisoelokuva. Elokuva sai ensi-iltansa 3. elokuuta 2012. 1970-luvun Ouluun sijoittuva elokuva perustuu Kauko Röyhkän samannimiseen romaaniin. Elokuvan pääosia näyttelevät Mikko Neuvonen, Sanni Kurkisuo ja Elias Gould, muissa rooleissa esiintyvät muun muassa Pirkko Hämäläinen, Olavi Uusivirta, Maria Ylipää, P-K Keränen, Juha Kukkonen ja Ville Myllyrinne. Elokuva kuvattiin Helsingissä ja Oulussa. Kuvaukset alkoivat toukokuussa 2011. == Elokuvan saamat palkinnot == === 9th Jecheon International Music & Film Festival === * Jury Special Award: Miss Blue Jean; 19. elokuuta 2013 === Portugalin FEST elokuvafestivaali === * Silver Castle -pääpalkinto: Miss Blue Jean; heinäkuu 2013 ===Jussit=== * Parhaan pukusuunnittelun Jussi 2013: Elokuvan pukusuunnittelija Tiina Wilén == Lähteet == ==Aiheesta muualla== * * Miss Farkku-Suomi Leffatykissä (suomeksi) * Miss Farkku-Suomen Facebook-sivut Luokka:Vuoden 2012 suomalaiset elokuvat Luokka:Suomalaiset draamaelokuvat Luokka:Suomalaiset komediaelokuvat Luokka:Suomalaiset romaaneihin perustuvat elokuvat Luokka:Jussi-palkitut elokuvat
Parkinson

Parkinson on seuraavien henkilöiden sukunimi: * Alice Parkinson, australialainen näyttelijä * Cecil Parkinson (1931–2016), brittiläinen poliitikko ja ministeri * James Parkinson (1755–1824), englantilainen lääkäri, geologi, paleontologi ja poliitikko, jonka mukaan on nimetty Parkinsonin tauti * Katherine Parkinson (s. 1978), englantilainen näyttelijä * Michael Parkinson (1935–2023), brittiläinen television keskusteluohjelmien juontaja * C. Northcote Parkinson (1909–1993), englantilainen historiantutkija ja kirjailija, Parkinsonin lain muotoilija * Phil Parkinson (s. 1967), englantilainen jalkapalloilija ja valmentaja * Sydney Parkinson (1745–1771), skotlantilainen kasvi- ja luontomaalari * Tim Parkinson (s. 1973), brittiläinen säveltäjä.
Romeon on kuoltava

Romeon on kuoltava () on vuonna 2000 ensi-iltansa saanut yhdysvaltalainen toimintarikoselokuva. Elokuvan on ohjannut Andrzej Bartkowiak ja käsikirjoittanut Eric Bernt yhdessä John Jarrellin kanssa. Pääosissa näyttelivät Jet Li ja Aaliyah. Mukana ovat myös Isaiah Washington, Russell Wong, DMX, Delroy Lindo ja Anthony Anderson. Elokuvaa pidetään Jet Liin läpimurtoelokuvana Yhdysvaltain elokuvatuotannossa..Taking a Fast-Track Career in Stride LA Times. 4.7.2001 Viitattu 20.5.2011 == Juoni == Hongkongilainen entinen poliisi Han pakenee vankilasta kuultuaan veljensä taposta. Hän matkaa Yhdysvaltoihin, jossa hänen isänsä johtama rikollisjärjestö ja O'Dayn jengi kiistelevät reviireistään. Han haluaa selvittää veljensä murhaajaa ja tapaa samalla O'Dayn perheen tyttären Trishin, jonka kanssa hän ryhtyy selvittämään tapausta. == Rooleissa == == Suomessa == Suomessa elokuva esiteltiin elokuvateatterissa 25. elokuuta 2000. Sittemmin 2000-luvun alussa elokuvaa on esitetty televisiosta vuosina 2004, 2005 ja 2009.Romeo Must Die Esitystiedot Elonet. Viitattu 20.5.2011 == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset toimintaelokuvat Luokka:Andrzej Bartkowiakin ohjaamat elokuvat Luokka:Warner Brosin elokuvat
Hauste

Hauste eli castoreum on majavien sukupuolirauhasista eli anaalirauhasista saatava, perinnäislääkeaineena käytettävä erite, jonka uskottiin lisäävän sukupuolista kyvykkyyttä sekä auttavan sydän- ja verisuonitauteihin, epilepsiaan ja erilaisiin myrkytystiloihin. Muita tunnettuja käyttökohteita ovat muun muassa erilaiset hajuvedet (parfyymit). Muitakin vastaavia eritteitä käytetään myskisten alanuottiensa tähden hajusteissa. Hauste mainitaan yhtenä lääkeaineena keskiajalla Naantalin luostarissa käytössä olleessa Naantalin luostarin lääke- ja yrttikirjassa.Tirri & Tirri 2017. Sen lääkinnällisestä arvosta ei ole juurikaan nykyaikaista tutkimusta. Majavan rauhaseritettä kutsutaan usealla eri nimellä: hausta, majavanhausta, majavanhauste, majavanhajuke. Eritettä muodostuu majavan sukupuolielimien ja peräsuolen välissä sijaitsevissa 10–15 cm pitkissä päärynänmuotoisissa rauhasissa, jotka avautuvat sukupuolitiehyihin. Metsästetystä majavasta saatu rauhaspusseineen kuivattu majavanhausta on väkeväntuoksuista, mustanruskeaa, hartsimaista ja kitkeränmakuista. == Lähteet == *Tirri, Rauno & Seija Tirri 2017. Luostarin yrtti- ja lääkekirja. Naantalin luostarin kirja. Toim. Mikko Kauko ja Marko Lamberg. Helsinki: SKS, s. 261–271. ===Viitteet=== == Aiheesta muualla == * Luokka:Arominvahventeet Luokka:Hajusteet Luokka:Eläinten rauhasperäiset tuotteet Luokka:Majavat
Hankido

Hankido on korealainen itsepuolustuslaji, jonka kehitti suurmestari Myung Jae Nam (1938–1999). Perinteisen hapkidon taitaja Myung Jae Nam kiinnostui 1960-luvulla pehmeistä ja harmonisista tekniikoista (vrt. aikido). Hän alkoi muokata uutta hapkido-tyyliä, jonka harjoittaja pyrkii puolustautuessaan käytettämään fyysistä voimaa mahdollisimman vähän. Tämän vuoksi hankidoa voi kutsua pehmeäksi itsepuolustuslajiksi. Sanan Hankido merkityksen voidaan tulkita tarkoittavan "itsepuolustuslaji korealaisille". ==Lähteet== * Suomen Hankidon kotisivu * Hankido Euroopassa ==Aiheesta muualla== *Hankidon pääopettajan verkkosivu Luokka:Taistelulajit Luokka:Eteläkorealainen kulttuuri
Rakkaus lainassa

Something Borrowed tai Rakkaus lainassa voi tarkoittaa: *"Rakkaus lainassa" (romaani), Emily Giffinin romaani *Rakkaus lainassa (elokuva), vuoden 2011 elokuvan pääosassa Ginnifer Goodwin.
Delije

Delije () on serbialaisen Crvena Zvezdan ultras-ryhmä. == Historia == Delijen historia alkaa jo vuodesta 1948, jolloin oli olemassa Crvena Zvezdan kannattajien oma osasto. Ennen 1970-lukua kannattajat ottivat kotiotteluihin vain lippuja mukaan, mutta 1970-luvulla otteluihin alettiin tuota banderolleja ja huiveja. Samalla kannattajat alkoivat viettää aikaa keskenään. 1980-luvulla toiminta kasvoi entisestään ja kaupungissa toimivat fanijoukot Ultras sekä Red Devils. Paineet yhtenäisen fanijoukon perustamiseen kasvoivat ja joulukuussa 1989 eri fanijoukot kokoontuivat. Tällöin perustettiin uusi ryhmittymä nimellä Delije. Faniryhmä osallistui tämän jälkeen Crvena Zvezdan jalkapallo- ja koripallo-otteluihin. Vuonna 1990 Delije vieraili NK Dinamo Zagrebin luona, jolloin väkivaltaisuuksissa loukkaantui yli 60 ihmistä. Jugoslavian hajoamissodissa Delije oli merkittävä apu serbeille. Muun muassa Crvena Zvezdan kannattajat olivat mukana puolisotilaallisissa joukoissa. Yksi tällaisista oli Arkanin johtama Tiikerit, joka koostui lähinnä seuran kannattajista. 2000-luvulla Delije on saanut huomiota jalkapallohuliganismistaan. Vuonna 2007 seuran kannattajat hakkasivat poliisin, joka joutui ampumaan ilmaan varoituslaukauksia. == Lähteet == == Aiheesta muualla == *Virallinen kotisivu Luokka:Ultrakannattajat Luokka:Belgradin urheilu
Stars Aligned

__NOTOC__ Stars Aligned on Von Hertzen Brothersin neljäs studioalbumi, joka julkaistiin 21. maaliskuuta 2011 Suomessa ja 23. maaliskuuta Isossa- Britanniassa. Albumi kohosi Suomen albumilistan kärkeen viikolla 13. Levyn tuottaja James Spectrum (Jari Salo) on suomalaisen elektronista musiikkia tekevän yhtyeen Pepe Deluxén jäsen. == Kappaleet == == Kokoonpano == * Jonne von Hertzen – basso, laulu * Kie von Hertzen – kitarat, laulu * Mikko von Hertzen – laulu, kitarat * Mikko Kaakkuriniemi – rummut * Juha Kuoppala – koskettimet, piano == Arvostelut == * Imperiumi.net: Imperiumi.net: Levyarvio * Nyt.fi: Nyt.fi: Levyarvio * Rumba: Rumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Von Hertzen Brothersin albumit Luokka:Vuoden 2011 albumit
Chōsokabe Motochika

Chōsokabe Motochika (, 1538 – 11. heinäkuuta 1599) oli Sengoku-kaudella elänyt japanilainen daimio, joka toimi Chōsokabe-klaanin 21. päällikkönä. Hän oli Chōsokabe Kunichikan poika.Japan Encyclopedia, s. 124. Vuonna 1575 Motochika voitti Watarigawan taistelussa Tosan provinssin klaanin haltuun, ja alkoi laajentaa valtapiiriään Shikokussa. Hänen hallintonsa loppui kymmenen vuotta myöhemmin, kun Toyotomi Hideyoshi valloitti saaren 100 000 miehen armeijalla, jota johtivat Ukita Hideie, Kobayakawa Takakage, Kikkawa Motonaga, Hashiba Hidenaga ja Hashiba Hidetsugu. Motochika antautui, ja luovutti Hideyoshille Awan, Sanukin ja Iyon provinssit, mutta sai pitää Tosan itsellään. Hideyoshin alaisuudessa Motochika ja hänen poikansa Chōsokabe Nobuchika osallistuivat Kyūshūn valloitukseen, jonka aikana Nobuchika menehtyi. Vuonna 1590 Motochika johti laivuetta Odawaran piirityksessä, ja liittyi myös Hideyoshin Korean kampanjaan kaksi vuotta myöhemmin. Motochika kuoli vuonna 1599 Fushimissa, ja häntä klaanin johtoon seurasi Chōsokabe Morichika. ==Lähteet== * ===Viitteet=== Luokka:Chōsokabe-klaani Luokka:Daimiot Luokka:Vuonna 1538 syntyneet Luokka:Vuonna 1599 kuolleet
Chōsokabe Morichika

Chōsokabe Morichika (, 1575 – 11. toukokuuta 1615) oli japanilainen daimio. Morichika oli Chōsokabe Motochikan neljäs poika ja seurasi isäänsä Toyotomi Hideyoshia palvelleen Chōsokabe-klaanin johtoon. Hideyoshin kuoltua Morichika taisteli yhdessä Hideyoshille uskollisten joukkojen kanssa Tokugawa Ieyasua vastaan Sekigaharan taistelussa vuonna 1600. Ieyasu voitti taistelun ja otti haltuunsa Chōsokabe-klaanin hallitseman Tosan provinssin.Japan Encyclopedia, s. 124. Vuonna 1614 Morichika liittyi Toyotomi Hideyorin avuksi Osakan piirityksessä shōguniksi noussutta Ieyasua vastaan. Piiritys päättyi Hideyorin epäonnistuneeseen hyökkäykseen piirittäjiään vastaan. Taistelun päätteeksi Morichika ja tämän pojat teloitettiin.Japan Encyclopedia, s. 124. ==Lähteet== * ===Viitteet=== Luokka:Chōsokabe-klaani Luokka:Daimiot Luokka:Vuonna 1575 syntyneet Luokka:Vuonna 1615 kuolleet
Pertti Kolari

Pertti Kolari (25. marraskuuta 1955 Helsinki – 21. kesäkuuta 2016) oli Etelä- Karjala-instituutin johtaja vuosina 2011–2016.Pertti Kolarin muistokirjoitus. Helsingin Sanomat. Kolari kirjoitti ylioppilaaksi Taavetin lukiosta vuonna 1974. Filosofian kandidaatiksi hän valmistui vuonna 1978 ja filosofian tohtoriksi vuonna 1999 Kuopion yliopistosta. Hän työskenteli Työterveyslaitoksen ja HYKSin tutkijana sekä tutkimus- ja yritysjohtotehtävissä teollisuudessa. Sittemmin hän toimi Lappeenrannan teknillisessä yliopistossa useissa eri tehtävissä. Uransa aikana Pertti Kolari kirjoitti satakunta tieteellistä julkaisua. Hän toimi voimakkaasti presidentti P. E. Svinhufvudin kodin Kotkaniemen museohankkeen hyväksi. == Lähteet == Luokka:Suomalaiset kotiseututyön vaikuttajat Luokka:Vuonna 1955 syntyneet Luokka:Vuonna 2016 kuolleet
Hair (täsmennyssivu)

Hair voi tarkoittaa seuraavia: * Hair, rock-musikaali :* Hair, musikaalin elokuvasovitus vuodelta 1979 :* ”Hair”, musikaalin ja elokuvasovituksen tunnuskappale * ”Hair”, Ashley Tisdalen kappale albumilta Guilty Pleasure * ”Hair”, Lady Gagan kappale albumilta Born This Way * ”Hair”, brittiläisen tilannekomediasarjan Huonosti käyttäytyvät miehet jakso (suomennettuna "Parta")
Valmet 705

Valmet 705 on Volvo BM Valmetin valmistama traktorimalli, jota valmistettiin vuosina 1983-1991. Mallista on sekä nelivetoinen ja takavetoinen vaihtoehto. Siinä oli nelisylinterinen moottori ja 83 hevosvoimaa. == Lähteet == Luokka:Valmetin traktorit
Mohammad Rasulof

Mohammad Rasulof (myös Rasoulef, Rasoulof tai Rasulev; ; s. 1972 tai 1973 Šīrāz, IranSyntymävuosi vaihtelee lähteissä: ) on iranilainen elokuvaohjaaja. Hän on opiskellut sosiologiaa Šīrāzin yliopistossa ja elokuvan leikkausta Soorehin korkeakoulussa Teheranissa. Hänen ensimmäinen pitkä elokuvansa The Twilight esitettiin 2002. Toinen, Jazire Ahani, sai ensi-iltansa 2005. Elokuva Keshtzarhaye Sepid tuli ensi-iltaan 2009. Elokuva Be omidé didar ('Hyvästi') esitettiin Cannesin elokuvajuhlilla 2011. Elokuva kertoo naisjuristista, joka ei saa työskennellä ammatissaan. Hän odottaa lasta poliisin jahtaamalle toimittajamiehelle, jonka lehti on lakkautettu. Pako ulkomaille on ainoa ratkaisu tilanteeseen. Elokuva on mitä ilmeisimmin tehty halvalla ja salaa, sillä se koostuu lähinnä sisäkuvista. Rasulof sai 20. joulukuuta 2010 kuuden vuoden vankeustuomion syytettynä muun muassa valtion vastaisen propagandan levittämisestä.Students News Agency 20.12.201 12/22/2010 Hänen tuomionsa lyhennettiin myöhemmin vuoteen, mutta häneltä kiellettiin elokuvienteko 20 vuodeksi. Rasulof voitti vuonna 2020 Berliinin elokuvajuhlien pääpalkinnon elokuvalla Sheytan vojud nadarad. Elokuva koostuu neljästä lyhyestä tarinasta, joissa ohjaaja käsittelee yksilön vapautta ja kuolemanrangaistusta. Rasulof ei päässyt paikalle matkustuskieltonsa takia, ja palkinnon vastaanotti ohjaajan tytär Baran. Toukokuussa 2024 hänet tuomittiin viideksi vuodeksi vankilaan ja lisäksi hänelle määrättiin sakkoja ja raipaniskuja. Tuomion syynä oli "salaliitto valtion turvallisuutta vastaan". Rasoulof onnistui kuitenkin pakenemaan maasta. == Elokuvia == * (engl. The Seed of the Sacred Fig) 2024 ==Lähteet== == Aiheesta muualla == * * International Campaign for Human Rights in Iran blog - 21 December 2010: Panahi’s Lawyer Concerned About Severe, Disproportionate Sentence * Slant Magazine - Artikkeleita Mohammad Rasulofista * Kino International - Yhdysvaltalaisen levittäjän lehdistötiedote Rasulofin elokuvasta Iron Island Luokka:Iranilaiset elokuvaohjaajat Luokka:1970-luvulla syntyneet Luokka:Elävät henkilöt
Fever of Love

”Fever of Love” on brittiläisen Sweet-yhtyeen kappale ja single vuodelta 1977. Se sisältyy myös samanvuotiselle Off the Record -albumille. Singlen B-puolella oli instrumentaali ”A Distinct Lack of Ancient”.Väistö, Perttunen 2003, s.57. ”Fever of Lovea” on kuvattu tarttuvan melodian omaavaksi pop-vivahteiseksi kappaleeksi.Väistö, Perttunen 2003, s.57. Se on merkitty yhtyeen yhdessä tekemäksi. == Julkaisu ja vastaanotto == RCA Records julkaisi ”Fever of Loven” Euroopassa maaliskuussa 1977 B-puolenaan jazzahtava instrumentaali ”A Distinct Lack of Ancient”. Kahden edellissinglen vastaisesti sen julkaisi Capitol Recordsin myös Yhdysvalloissa B-puolenaan ”Heartbreak Today”, joka oli peräisin vuoden 1974 Sweet Fanny Adams -albumilta. Sama yhtiö julkaisi sen myös Japanissa, missä B-puolena oli edellissinglen A-puoli ”Lost Angels”. Brasiliassa puolestaan B-puolena toimi Sweet Fanny Adamsin kappale ”Into the Night”.Väistö, Perttunen 2003, s.58.Väistö, Perttunen 2003, s.139. Britanniassa ”Fever of Love” oli Sweetin toinen peräkkäinen single, joka ei saavuttanut listasijoitusta. Myöskään Yhdysvalloissa se ei noussut listalle. Sen sijaan Manner-Euroopassa kappale saavutti muutamassa maassa menestystä, ja nousi muun muassa Ruotsissa sijalle 7. === Listasijoitukset === Valtio Korkein sijoitus Listaviikot Nousu listalle Lähde 7\. 5 11.3.1977 9\. Etelä-Afrikka 10. 7 12\. 8 15.4.1977 30\. == Kappaleet singlellä == A-puoli # B-puoli # * # * Heartbreak Today (Yhdysvallat) # * Lost Angels (Japani) # * Into the Night (Brasilia) Väistö, Perttunen 2003, s.139. == Lähteet == * === Viitteet === == Aiheesta muualla == *Promovideo yhtyeen virallisella YouTube-kanavalla Luokka:Sweetin kappaleet Luokka:Vuoden 1977 kappaleet
Sarcelles

Sarcelles on kunta Pariisin esikaupungissa, 16,3 kilometrin päässä keskustasta. Se on Sarcellesin arrondissementin keskuspaikka. Siellä oli vuonna 2007 asukkaita 59 594.Sarcelles Insee, Tilastot (pdf) Kaupungin ulkopuolelle rakennettiin 1950- ja 1960-luvulla runsaasti halpoja vuokrataloja Algerian sodan pakolaisille. Kansainvälisen valuuttarahaston entinen pääjohtaja Dominique Strauss-Kahn on ollut kaupungin pormestari 1995–1997.UN Elections (doc) ==Lähteet== Luokka:Val-d’Oisen kunnat
Hubert Dupont

Hubert Dupont (s. 13. marraskuuta 1980 Lyon) on ranskalainen maantiepyöräilijä, ajajatyypiltään mäkimies. Hän aloitti ammattilaisuransa R. A. G. T. Semences -joukkueessa 2005 ja edusti Ag2r-tallia koko lopun ammattilaisuransa 2006–2019. == Saavutuksia == Lähteet: Cyclingbase, Cycling Archives ;2004 :Baby Giro, 5. etapin voitto ;2006 :Baskimaan ympäriajo, mäkikirikilpailun voitto ;2007 :Espanjan ympäriajo, kokonaiskilpailussa 17:s ;2010 :Italian ympäriajo, kokonaiskilpailussa 20:s ;2011 :Italian ympäriajo, kokonaiskilpailussa 11:s, 13. etapilla kolmas ;2012 :Italian ympäriajo, kokonaiskilpailussa 16:s ;2014 :Italian ympäriajo, kokonaiskilpailussa 16:s :Espanjan ympäriajo, 7. etapilla kolmas ;2016 :Italian ympäriajo, kokonaiskilpailussa 11:s ;2017 :Italian ympäriajo, kokonaiskilpailussa 19:s ;2018 :Italian ympäriajo, kokonaiskilpailussa 20:s == Lähteet == Luokka:Ranskalaiset maantiepyöräilijät Luokka:Vuonna 1980 syntyneet Luokka:Elävät henkilöt
Steven Kruijswijk

Steven Kruijswijk (s. 7. kesäkuuta 1987 Nuenen) on alankomaalainen maantiepyöräilijä. Hän aloitti ammattilaisuransa Rabobank-tallissa 2010 kilpailuaan sitä ennen saman tallin alemman tason joukkueessa. Hän edustaa edelleen samaa organisaatiota, nykyiseltä nimeltään Team Visma–Lease a Bike. Kruijswijk voitti maantiejon alle 23-vuotiaiden Alankomaiden-mestaruuden 2009. Italian ympäriajossa 2010 hän sijoittui kokonaiskilpailussa 18:nneksi ja 17. etapilla kolmanneksi. Italian ympäriajossa 2011 hän oli kahdeksas ja nuorten kilpailussa toinen. Saman vuoden Sveitsin ympäriajossa hän voitti kuudennen etapin ja oli kokonaiskilpailussa kolmas. Ranskan ympäriajossa 2012 hän sijoittui nuorten kilpailussa kolmanneksi. Ranskan ympäriajossa 2014 hän oli viidestoista. Hän voitti samana vuonna Arctic Race of Norway -kilpailun. Italian ympäriajossa 2015 hän oli kokonaiskilpailussa seitsemäs, mäkikirikilpailussa kolmas sekä yhdeksännellä ja 16:nnella etapilla toinen. Kruijswijk sijoittui Italian ympäriajossa 2016 neljännellä etapilla kolmanneksi. 14:nnellä etapilla hän oli toinen ja siirtyi samalla kokonaiskilpailun johtoon. Seuraavan päivän ylämäkiaika-ajossa hän sijoittui toiseksi tasa-ajalla etapin voittaneen Aleksandr Foliforovin kanssa. Hän oli toinen myös 16. etapilla. Hän menetti kokonaiskilpailun johtonsa ajettuaan 19. etapilla päin lumivallia. Hän mursi tilanteessa kylkiluunsa. Hän sijoittui kokonaiskilpailussa lopulta neljänneksi. Kruijswijk sijoittui 2017 kolmanneksi Sveitsin ympäriajossa ja yhdeksänneksi Espanjan ympäriajossa. Seuraavana vuonna hän oli kuudes Tour de Romandiessa ja viides Ranskan ympäriajossa. Espanjan ympäriajon kokonaiskilpailussa hän oli neljäs ja 19. etapilla kolmas. Vuonna 2019 hän sijoittui Vuelta a Andalucian kokonaiskilpailussa kolmanneksi, Katalonian ympäriajossa viidenneksi ja Tour de Romandiessa kuudenneksi. Ranskan ympäriajossa hän oli kolmas sekä kokonaiskilpailussa että 14. etapilla. Espanjan ympäriajossa 2021 hän sijoittui kokonaiskilpailussa 12:nneksi ja 15. etapilla toiseksi. Espanjan ympäriajossa 2024 hän oli 19:s. == Lähteet == Luokka:Alankomaalaiset maantiepyöräilijät Luokka:Vuonna 1987 syntyneet Luokka:Elävät henkilöt
Joulukuusivarkaat

Joulukuusivarkaat on Heikki Kujanpään ohjaama suomalainen televisioelokuva jonka on käsikirjoittanut Veli-Pekka Hänninen. Se esitettiin Yle TV1:n Kotikatsomossa ensimmäisen kerran 21. joulukuuta 2009. Tuotantoyhtiönä toimi Tuotanto Oy Säihky. Viitattu 25.10.2023. == Näyttelijät == === Päärooleissa === === Muissa rooleissa === == Lähteet == * Elokuvan lopputekstit === Viitteet === Luokka:Suomalaiset televisioelokuvat Luokka:Vuoden 2009 suomalaiset elokuvat
Kai Maasalo

Kai Armas Rafael Maasalo (4. marraskuuta 1922 Helsinki – 18. elokuuta 2000 Helsinki) oli suomalainen musiikkitieteilijä, toimittaja ja musiikkipäällikkö. Hän valmistui filosofian maisteriksi Helsingin yliopistosta vuonna 1946. Hän opiskeli Sibelius-Akatemiassa pianon- ja urkujensoittoa sekä orkesterinjohtamista vuosina 1944–1946. Maasalo toimi Ilta-Sanomien musiikkiarvostelijana 1946–1956, Yleisradion musiikkipäällikön apulaisena vuosina 1946–1956 ja Yleisradion musiikkipäällikkönä 1956–1976. Tuona aikana Yleisradion klassisen musiikin ohjelmatoiminta astui nykyaikaan. Pyrkimyksenä oli lisätä suomalaisen musiikin määrää radiossa aina 30 % asti. Radion Sinfoniaorkesteri kasvoi tuona aikana täysimittaiseksi sinfoniaorkesteriksi, joka perusohjelmiston lisäksi kantaesitti suomalaisilta nuorilta säveltäjiltä tilattuja teoksia. Hän perusti orkesterin rinnalle Radion Kamarikuoron 1961, Radion nykymusiikkiyhtyeen 1965 sekä Radion lapsi- ja nuorisokuoron. Radiokuoron hän laajensi Radion Sinfoniakuoroksi. Vuosina 1976–1982 hän toimi Yleisradiossa erikoistoimittajana. Jäsenyydet: Suomen säveltaiteilijoiden liiton sihteeri 1955–1956, johtokunta 1956–1958. Sibelius-viikon säätiön hallitus 1956–1965. Suomen säveltaiteen viikon keskustoimikunnan sihteeri 1961–1964. Nykymusiikin hallitus 1961–1965. Valtion säveltaidetoimikunta 1961–1965. Kunnianosoitukset: Vapaudenristi (VR) 3, VR 4 mk, Suomen Leijonan R I, Italian Ansio-r. kmr. Suomen Kulttuurirahaston tunnustuspalkinto 1976. Maasalo julkaisi useita musiikkiaiheisia teoksia, muun muassa Suuri sinfoniamusiikki (1956), Suomalaisia sävellyksiä I–II (1965 ja 1969), Radion Sinfoniaorkesterin viisi vuosikymmentä 1927–1977 (1980), Mozart ja hänen pianokonserttonsa (1985) sekä Armas Maasalo (1885-1960): johdatus hänen elämäänsä ja musiikkiuraansa (1998). Kai Maasalon isä oli säveltäjä Armas Maasalo. Luokka:Suomalaiset musiikkitieteilijät Luokka:Vuonna 1922 syntyneet Luokka:Vuonna 2000 kuolleet